
Prilog 3. PRIJEDLOG UGOVORA
Javna ustanova za upravljanje sportskim objektima Grada Vukovara „Sportski objekti Vukovar“, Trg Dražena Petrovića 2, 32010 Vukovar, OIB: 49647392251, (u daljnjem tekstu: Naručitelj) koju zastupa ravnatelj Ivan Szabo, prof

i
…………………………………………………….. (u daljnjem tekstu: Ugovaratelj) 
sklapaju sljedeći

UGOVOR O ISPORUCI ROBE
[bookmark: _Hlk207008342]Nabava sportske opreme i rekvizita 
u sklopu projekta SINERGY

UVOD
Članak 1.
(1) Na temelju provedenog postupka jednostavne nabave s namjerom sklapanja ugovora o nabavi robe, objavom Poziva za dostavu ponuda na službenoj stranici Naručitelja za predmet nabave: Nabava sportske opreme i rekvizita u sklopu projekta SINERGY, evidencijski broj nabave JN-25/2025, Naručitelj je Odlukom od ………... odabrao ponudu ponuditelja …………………………, oznaka ponude ………….., datum ponude ………………... , kao ekonomski najpovoljniju ponudu.
[bookmark: _Hlk180398526](2) Pod pojmom "ZJN 2016" u smislu ovog Ugovora smatra se Zakon o javnoj nabavi (Narodne novine br. 120/16 i 114/22).
(3) Pod pojmom "dani" u smislu ovog Ugovora smatraju se kalendarski dani.

PREDMET UGOVORA
Članak 2.
[bookmark: _Hlk180398542](1) Temeljem navedenog, Naručitelj daje, a Ugovaratelj preuzima obvezu, za račun Naručitelja nabaviti i isporučiti sportsku opremu i rekvizite u sklopu projekta SINERGY, u skladu sa uvjetima i zahtjevima iz dokumentacije o nabavi Naručitelja, odabranoj ponudi Ugovaratelja i ugovornom troškovniku i tehničkim specifikacijama koji su sastavni dio ovog Ugovora.

NAČELA UGOVORA
Članak 3.
(1) Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja Ugovora i ostvarivanja prava u tim odnosima i suzdržati se od postupaka kojim se može drugome prouzročiti šteta.
(2) Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa ( pažnja dobrog gospodarstvenika, odnosno pažnja dobrog domaćina).
(3) Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

CIJENA
Članak 4.
(1) Vrijednost robe iz članka 2. ovoga Ugovora je
                      _______________eura bez PDV-a
                               PDV 25%   ______________eura
                                Ukupno:  _______________eura s PDV-om
[bookmark: _Hlk180398611](2) U ugovorenu vrijednost robe bez poreza na dodanu vrijednost uračunati su svi popusti i troškovi za urednu isporuku robe.
(3) Jedinične cijene iz troškovnika su nepromjenjive tijekom trajanja ugovora o nabavi.

UVJETI PLAĆANJA
Članak 5.
(1) Plaćanje unaprijed je isključeno.
(2) Plaćanje će se izvršiti po uredno isporučenoj robi i potpisanom primopredajnom zapisniku kojim se potvrđuje da je roba uredno isporučena te da količinom i tehničkim specifikacijama odgovara uvjetima i zahtjevima iz dokumentacije o nabavi nakon čega je odabrani ponuditelj ovlašten izdati račun.
(3) Naručitelj se obvezuje platiti račun najkasnije u roku od 30 dana od izdavanja računa.
(4) Ugovaratelj je obavezan izdati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
(5) Naručitelj ima pravo prigovora na račun ako utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
(6) U slučaju da je dio Ugovora Ugovaratelj dao u podugovor i s obzirom da se ti radovi/robe/usluge neposredno plaćaju podugovaratelju, Ugovaratelj mora svojoj situaciji obvezno priložiti račune svojih podugovaratelja koje je prethodno potvrdio.

ROK I MJESTO IZVRŠENJA UGOVORA
Članak 6.
[bookmark: _Hlk179530651](1) Rok početka izvršenja Ugovora je odmah po obostranom potpisu Ugovora, a rok izvršenja Ugovora je najkasnije u roku 30 dana od obostranog potpisa Ugovora.
(2) Ugovaratelj je obvezan nabaviti i isporučiti robu najkasnije u roku 30 dana od obostranog potpisa Ugovora.
[bookmark: _Hlk172700209](2) Završetkom isporuke robe smatra se dan kada su ugovorne strane potpisale Zapisnik o primopredaji robe kojim se utvrđuje da je roba uredno isporučena te da količinom i tehničkim specifikacijama odgovara uvjetima i zahtjevima iz dokumentacije o nabavi.
(3) Mjesto isporuke robe je Sportski objekti Vukovar, Trg Dražena Petrovića 2, 32010 Vukovar.

Članak 7.
[bookmark: _Hlk180398840](1) Ugovoreni rok iz članka 6. ovog Ugovora može se produžiti u sljedećim slučajevima:
- uslijed nastupa više sile (epidemija, rat, požar većih razmjera, prirodnih nepogoda kao što su poplave, potresi, odroni tla i sl.) 
- uslijed nastupa promijenjenih okolnosti koje nisu nastale radnjama ili propustom Ugovaratelja i
- ako Naručitelj ne ispuni svoju obvezu po ovom Ugovoru.
(2) Ugovaratelj je dužan u roku od 5 dana od nastupa više sile ili promijenjenih okolnosti obavijestiti pisanim putem Naručitelja o nastupu istih.
(3) U slučajevima iz stavka 1. ovoga članka, Naručitelj i Ugovaratelj zaključiti će dodatak ovom Ugovoru, kojim će urediti produljenje roka izvršenja Ugovora, a produljenje prvobitno ugovorenog roka Ugovaratelj je dužan zatražiti najkasnije 10 dana prije isteka ugovorenog roka.
(4) U slučaju produljenja roka zbog razloga navedenih u ovom članku Ugovaratelj i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka.

UGOVORNA KAZNA ZA ZAKAŠNJENJE
Članak 8.
(1) U slučaju prekoračenja ugovorenog roka zbog razloga koji nisu definirani člankom 7. ovog Ugovora, Naručitelj, ukoliko ostavi Ugovor na snazi, ima pravo Ugovaratelju naplatiti ugovornu kaznu za zakašnjenje.
(2) Ugovorne strane suglasno utvrđuju da ugovorna kazna za Ugovaratelja za prekoračenje ugovorenog roka iz članka 6. ovog Ugovora iznosi 2‰ (slovima: dva promila) ugovorene cijene iz članka 4. ovog Ugovora, za svaki kalendarski dan kašnjenja, s time da ukupna ugovorna kazna po ovoj osnovi ne može iznositi više od 10% (slovima: deset posto) od ugovorene cijene bez PDV-a.
(3) Ugovorna kazna za zakašnjenje se obračunava do dana primopredaje robe Naručitelju.
(4) Radi naplate ugovorne kazne, Naručitelj je odbiti ugovornu kaznu od neisplaćenog iznosa ugovorne cijene.
(5) Ugovorna kazna ne odnosi se na naknadu štete koju bi Naručitelj pretrpio zbog zakašnjenja i neurednog izvršenja ugovora od strane Ugovaratelja.

OBVEZE UGOVARATELJA
Članak 9.
[bookmark: _Hlk180398862](1) U izvršavanju ovog Ugovora, Ugovaratelj je posebice obvezan:
-nabaviti, isporučiti novu i nerabljenu opremu koja ima tehničke specifikacije tražene u provedenom postupku nabave te ponuđene od strane Ugovaratelja, a što će se utvrditi prilikom isporuke opreme (ukoliko nije ranije), o čemu će se sastaviti zapisnik o primopredaji u kojem će biti utvrđene ponuđene tehničke specifikacije od strane Ugovaratelja;
[bookmark: _Hlk511736497]- obvezan je na zahtjev Naručitelja dostaviti katalog ili drugu tehničku dokumentaciju proizvođača (ukoliko nije ranije) koji moraju sadržavati  detaljnu specifikaciju proizvoda iz kojeg je vidljivo da proizvod odgovara traženim minimalnim tehničkim specifikacijama propisanim troškovnikom ili potpisanu i ovjerenu izjavu proizvođača ili ovlaštenog zastupnika proizvođača uređaja /proizvoda, kojom potvrđuje da ponuđeni proizvod odgovora traženim minimalnim tehničkim specifikacijama;
(2) Ako Naručitelj utvrdi nedostatke u pogledu originalnosti, kvalitete ili cijene isporučene robe prilikom primopredaje, dužan je o tome obavijestiti Ugovaratelja koji će odmah ukloniti utvrđene nedostatke.

[bookmark: _Hlk180398902]PRIMOPREDAJA ROBE
Članak 10.
(1) Zapisnik o primopredaji potpisuju predstavnik Naručitelja i Ugovaratelja.
(2) Ugovaratelj je obvezan, ukoliko nije ranije, prilikom primopredaje dostaviti Naručitelju: 
- ateste, certifikate, jamstvene listove proizvođača isporučene robe 
- komplet tehničke dokumentacije na hrvatskom jeziku (upute za rukovanje, instaliranje i servisiranje, ukoliko je primjenjivo),
- ostale dokumente sukladno važećim propisima.
(3) Ukoliko Ugovaratelj ne dostavi potrebne dokumente iz prethodnog stavka ovog člana primopredaja neće biti izvršena.
(4) Zapisnik sadrži osobito sljedeće podatke:
-  odgovara li kvaliteta isporučene robe ugovorenoj kvaliteti,
-  konstataciju o primopredaji dokaza o kvaliteti robe,
-  konačan iznos koji Ugovaratelj može ispostaviti,
-  podatak je li roba isporučena u ugovorenom roku, a ako nije za koliko je rok prekoračen,
-  podatke o potraživanjima Naručitelja vezano za ugovornu kaznu i/ili naknadi štete,
-  podatke o činjenicama o kojima nije postignuta suglasnost ugovornih strana,
-  datum isporuke robe i datum primopredaje.
(5) Nakon potpisivanja zapisnika o primopredaji, primopredaja se smatra izvršenom te je Ugovaratelj ovlašten ispostaviti elektronički račun.

ZAJEDNICA GOSPODARSKIH SUBJEKATA (ukoliko je primjenjivo)
Članak 11.
[bookmark: _Hlk22205462]1) Sukladno ponudi iz članka 1. ovoga Ugovora, ugovorne  strane utvrđuju člana/ove zajednice gospodarskih subjekata i dio Ugovora koje će isti izvesti, kako slijedi:
-
-
(2) Naručitelj se obvezuje isplatiti cijenu iz prethodnog stavka na IBAN članova zajednice gospodarskih subjekata, osim ako zajednica gospodarskih subjekata ne odredi drugačije.
(3) Naručitelj ima pravo, bez bilo kakvih štetnih posljedica po sebe, ukoliko jedan od članova zajednice gospodarskih subjekata ne izvršava svoje ugovorne obveze u skladu sa odredbama ovog Ugovora, naložiti drugom članu zajednice gospodarskih subjekata preuzimanje i realizaciju dijela posla koji je prema Ugovoru pripao članu zajednice gospodarskih subjekata koji ne izvršava svoje ugovorne obveze.
(4) Član zajednice gospodarskih subjekata kojem je naloženo preuzimanje, obvezan je preuzeti predmetne dio Ugovora u roku 7 (sedam) dana od dana zaprimanja naloga Naručitelja i realizirati isti.
(5) Član zajednice gospodarskih subjekata koji ne izvršava svoje obveze, te je stoga njegov dio izvršavanja Ugovora prepušten drugom članu zajednice gospodarskih subjekata u skladu s odredbama ovog članka, obvezan je prepustiti izvršavanje Ugovora drugom članu zajednice gospodarskih subjekata, a sve u skladu s nalogom Naručitelja.
(6) Članovi zajednice gospodarskih subjekata, bez obzira na razloge nepoštivanja ugovornih obveza kao i bez obzira na to koji član zajednice gospodarskih subjekata svojom činidbom ili propustom dovodi do nepoštivanja ugovornih obveza, solidarno odgovaraju Naručitelju za izvršenje ugovora, odnosno ispunjenje ugovornih obveza, kao i za štetu nastalu zbog nepoštivanja ugovornih obveza.
(7) Zajednica gospodarskih subjekata odredit će, bez odgode, osobu s kojom će se u ime zajednice odvijati komunikacija s Naručiteljem u svrhu izvršavanja Ugovora

PODUGOVARATELJI (ukoliko je primjenjivo)
Članak 12.
(1) Sukladno članku 222. ZJN 2016. i ponudi iz članka 1. ovoga Ugovora, ugovorne strane utvrđuju podugovaratelja/e i dio ugovora koje će isti izvesti, kako slijedi:
-  dio ugovora dan u podugovor (predmet ili količina, vrijednost ili postotni udio)
- podatak o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
(2) U slučaju promjene podugovaratelja, preuzimanja izvršenja dijela ugovora o nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. ZJN 2016.
(3) Ukoliko se u toku izvršenja Ugovora utvrdi da Ugovaratelj uvodi novog podugovaratelja neovisno o tome je li prethodno dao dio ugovora o nabavi u podugovor ili ne ili mijenja podugovaratelja bez odobrenja Naručitelja, Naručitelj ima pravo raskinuti ovaj Ugovor i aktivirati jamstvo za uredno ispunjenje ugovora.
(4) Naručitelj se obvezuje direktno isplatiti cijenu podugovaratelju, na IBAN podugovaratelja.
(5) Sudjelovanje podugovaratelja ne utječe na odgovornost Ugovaratelja za izvršenje ovog Ugovora.

RASKID UGOVORA
Članak 13.
[bookmark: _Hlk180399199](1) Ako se tijekom izvršenja ovog Ugovora Ugovaratelj ne drži uvjeta Ugovora odnosno ne ispuni bilo koju obvezu iz ovog Ugovora, Naručitelj ima pravo tražiti od Ugovaratelja da, u primjerenom roku, otkloni nedostatke odnosno ispuni obvezu iz ovog Ugovora.
(2) Ukoliko do isteka roka iz stavka 1. ovog članka Ugovaratelj ne postupi po zahtjevu Naručitelja Naručitelj ima pravo raskinuti Ugovor.
(3) Naručitelj je, u svakom slučaju, ovlašten jednostrano raskinuti Ugovor, bez ostavljanja naknadnog roka, ukoliko Ugovaratelj:
- prekorači ugovoreni rok iz članka 6. ovog Ugovora
- ukoliko se u toku izvršenja Ugovora utvrdi da Ugovaratelj uvodi novog podugovaratelja neovisno o tome je li prethodno dao dio ugovora o nabavi u podugovor ili ne ili mijenja podugovaratelja bez odobrenja Naručitelja; ili
- postane nelikvidan ili se nad njim otvori stečajni postupak te na drugi način dođe u situaciju da ne može više ispunjavati svoje obveze prema ovom Ugovoru.
[bookmark: _Hlk179529276](4) U slučaju raskida Ugovora od strane Naručitelja, u slučajevima iz ovog članka, Naručitelj ima pravo naplatiti ugovornu kaznu, zbog neispunjenja ugovorne obveze.
(5) Ugovor se smatra raskinutim kada Ugovaratelj primi pismenu obavijest o raskidu Ugovora.

Članak 14.
(1) Ugovaratelj ima pravo raskinuti ovaj Ugovor ako Naručitelj u bitnome ne izvršava svoje obveze iz ovog Ugovora i nakon upozorenja Ugovaratelja. Ugovor se smatra raskinutim kada Naručitelj primi pismenu obavijest o raskidu Ugovora.
(2) Šteta koju Ugovaratelj može potraživati zbog raskida ovog Ugovora iz razloga što Naručitelj u bitnome nije izvršavao svoje obveze, obuhvaća samo običnu štetu koju je Ugovaratelj imao zbog raskida (što ne uključuje troškove uprave niti izmaklu korist ili povredu prava osobnosti).

OSTALE ODREDBE
Članak 15.
[bookmark: _Hlk180399219](1) Osoba zadužena za praćenje izvršavanja Ugovora u ime Naručitelja je …………., e-mail adresa……….  
(2) Osoba zadužena za izvršavanje Ugovora od strane Ugovaratelje je ………………….
(3) Osobe iz ovog članka smatraju se ovlaštenim osobama za komunikaciju između ugovornih strana.
(4) Pismena se smatraju dostavljenim u trenu kada poslana elektronička pošta bude zaprimljena na poslužitelju elektroničke pošte.
(5) U slučaju potrebe mijenjanja predstavnika Naručitelja, Naručitelj isto obavlja samostalno i u najkraćem mogućem roku.

Članak 16.
[bookmark: _Hlk4010957](1) Naručitelj smije izmijeniti Ugovor tijekom njegova trajanja bez provođenja novog postupka nabave na odgovarajući način u skladu s odredbama članaka 315. – 320. ZJN 2016.

Članak 17.
(1) Ugovorne strane suglasne su da za sve što nije regulirano odredbama Ugovora primjenjuju se odredbe ZJN 2016, Zakona o obveznim odnosima i ostalih pozitivnih propisa koji uređuju predmetno područje.
(2) Na odgovornost za ispunjenje obveza iz ovog Ugovora na odgovarajući način primjenjuju se odredbe Zakona o obveznim odnosima.

Članak 18.
(1) Ugovorne strane sporazumne su da se svi sporovi koji proisteknu iz ovog Ugovora prvenstveno rješavaju međusobnim dogovorom. 
(2) U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja. 
Članak 19.
(1) Odredbe ovog Ugovora mogu se mijenjati isključivo suglasnom voljom ugovornih strana u pisanoj formi.

Članak 20.
(1) Ovaj Ugovor stupa na snagu danom obostranog potpisa ugovornih strana.

Članak 21.
(1) Ovaj Ugovor načinjen je u 2 (dva) istovjetna primjerka, od kojih po 1 (jedan) primjerak pripada Naručitelju, a 1 (jedan)  primjerak pripada Ugovaratelju.
(2) 
                           Mjesto i datum:	 Mjesto i datum:
	_________________ 2025. 	Vukovar,                          2025.
	ZA UGOVARATELJA:	ZA NARUČITELJA:
		SPORTSKI OBJEKTI VUKOVAR
		ravnatelj
	__________________________	___________________________
		Ivan Szabo, prof.

